Source: http://www.iitinseurakunta.fi/hallinto/kirkkovaltuusto/poytakirjat/10.10.2017
Timestamp: 2018-03-18 21:24:44+00:00

Document:
10.10.2017 - Iitin seurakunta
Aika Tiistaina 10. lokakuuta 2017 klo 19.00 – 19.55
Läsnä Savelainen Hanna, puheenjohtaja
Aalto Lilli, varajäsen
Alatalo Liisa, varajäsen
Alestalo Riitta, jäsen
Helminen Virve, jäsen
Ikonen Veikko, jäsen
Mikkola Taina, jäsen
Mäntynen Timo, jäsen
Nordman Jari, jäsen
Pasila Olli, jäsen
Pekkola-Virtanen Minna, jäsen
Pethman Raili, jäsen
Reiman Heikki, varajäsen
Ristola Juhani, jäsen
Saarelma Markku, jäsen
Salonen Irmeli, jäsen
Vaalgamaa Kari, jäsen
Mäenpää Iiris, sihteeri
Poissa Honko Niina
Kare Terhi
Luoma-aho Maria
Nikula Juha
Kirkkoherra piti alkuhartauden, jossa veisattiin virsi 186:1-2. Puheenjohtaja avasi kokouksen.
Kokouksesta on ilmoitettu kirkkovaltuutetuille 2.10.2017 lähetetyllä kutsulla asialuetteloineen. Kokouskutsu on ollut nähtävänä seurakunnan ilmoitustaululla 2.10. – 10.10.2017. Kokouksesta on lisäksi ilmoitettu Iitinseudussa 9.10.2017.
oli 17 valtuutettua, joista 14 varsinaista jäsentä ja 3 varavaltuutettu.
Valitaan kaksi pöytäkirjan tarkastajaa, jotka toimivat tarvittaessa ääntenlaskijoina. Pöytäkirja tarkastetaan
perjantaina 13.10.2017 kirkkoherranvirastossa klo 9.00 – 12.00.
Päätettiin, että pöytäkirja tarkastetaan perjantaina 13.10.2017 kirkkoherranvirastossa klo 9.00 –
12.00 ja pöytäkirjantarkastajiksi ja ääntenlaskijoiksi valittiin Kari Vaalgamaa ja Veikko Ikonen.
Kiinteistötarkastuksen ja hautausmaiden katselmuksen muistio liitteenä nro 1.
Kirkkoneuvosto 26.9.2017 § 136:
”Talouspäällikön päätösehdotus:
Hyväksytään muistio ja merkitään tiedoksi. Annetaan muistio kirkkovaltuustolle tiedoksi.
Keskusteltiin muistion sisällöstä ja yksityiskohtaisuudesta. Todettiin, että muistio toimii hyvin investointisuunnitelman laadinnan apuna ja luottamushenkilöille kiinteistöjen tilan seuraamisen välineenä silloinkin, kun eivät pääse itse osallistumaan varsinaiseen katselmukseen. Muistion yksityiskohtaisuutta pidettiin hyvänä asiana. Kirkkoherra ehdotti muutosta sivulle 4 kappaleen neljä alkulauseeseen.
Päätettiin muuttaa muistion sivulle 4 neljännen kappaleen alku: Kirkkoherra ehdotti kappelista luopumista ja siunaustoimitusten siirtämistä kirkkoon muotoon: Keskusteltiin kirkkoherran aloitteesta kappelista luopumisen mahdollisuudesta ja siunaustoimitusten siirtämisestä kirkkoon.
Hyväksyttiin katselmuksen muistio ed. korjauksella yksimielisesti ja merkittiin se tiedoksi. Annetaan muistio kirkkovaltuustolle tiedoksi. Korjattu kiinteistötarkastuksen ja hautausmaiden katselmuksen muistio liitetään pöytäkirjan liitteeksi nro 1.”
Käytiin yleiskeskustelu, jossa kiinnitettiin huomiota vanhan alttaritaulun sijoittamisesta kirkon kuoriin, alttaripöydän irrottamisesta ja kirkon käytävämaton väristä sekä seurakuntakeskuksen työtilajärjestelyistä.
Mikkelin hiippakunnan tuomiokapitulin päätös 12.9.2017 § 423 liitteenä nro 2.
Kirkkoneuvoston ehdotus Kirkkoneuvostonohjesäännöksi liitteenä nro 3.
Kirkkoneuvosto 26.9.2017 §140:
”Mikkelin hiippakunnan tuomiokapituli on kokouksessaan 12.9.2017 jättänyt vahvistamatta Iitin
kirkkoneuvoston toukokuussa kirkkovaltuustossa käsitellyn ohjesäännön. Ohjesääntöä ei pidetä tarkoituksenmukaisena ja tuomiokapituli kiinnittää huomiota asian valmisteluun. Päätöksessä todetaan: ”Iitin seurakunnan nykyinen, voimassa oleva kirkkoneuvoston ohjesääntö on varsin uusi – se on vahvistettu tuomiokapitulissa 5.8.2014. Uusi kirkkoneuvoston tuomiokapituliin vahvistettavaksi toimitettu ohjesääntö poikkeaa voimassa olevasta ohjesäännöstä kahden pykälän osalta. Pykäliin 12 § ja 13 §, on tehty muutoksia.
Pykälään 12 on tehty seuraavat talouspäällikön ratkaisuvaltaa lisäävät muutokset:
- päättää tileistä
- myöntää osittain tai kokonaan vapautus seurakunnalle tulevien maksujen, korvausten ja muiden saatavien suorittamisesta, lukuun ottamatta kirkollisveroja.
- päättää Kirkon Palvelukeskukseen annettavista käyttöoikeuksista ja niiden laajuudesta.
- päättää kaluston myymisestä tai lahjoittamisesta sekä kalustoluettelosta poistamisesta.
- antaa lupia polttopuiden keräämiseen ja veneiden pitoon seurakunnan omistamilla metsätiloilla
- Lisäksi kohtaan 12 § 2) lisätty: ja vuosisidonnaiseen palkanosaan vaikuttavan muun kuin seurakuntapalveluksen osalta harkintansa mukaan 50 %.
Pykälään 13 on tehty seuraava muutos:
- Viranhaltijoiden ratkaisuvalta pykälät 11 ja 12 siten, että kirkkoherran ja talouspäällikön päätösluettelolla ei enää tehdä lakiin tahi virka- ja työsopimukseen perustuvista virkavapauksista tai työlomista, joiden osalta seurakunnalla ei ole harkintavaltaa kirjallisia päätöksiä, vaan hyväksyntä hoidetaan sähköisellä hyväksynnällä henkilöstöhallinnon sovelluksessa 1.1.2017 lukien. Sähköisistä päätöksistä ei lähetetä kirkkoneuvoston varapuheenjohtajalle päätösotetta, koska päätöksissä ei käytetä harkintaa eikä niistä anneta muutoksenhakuohjetta. Sähköiset päätökset viedään tiedoksi suoraan kirkkoneuvoston kokoukseen.
Tuomiokapituli toteaa, että vahvistettavaksi toimitettuun ohjesääntöön tehdyt lisäykset ovat osittain tarpeettoman yksityiskohtaisia. Esimerkiksi mainintoja siitä, että talouspäällikkö antaa luvan polttopuiden keräämiseen ja veneiden pitoon seurakunnan omistamilla metsätiloilla, ei ole tarvetta mainita kirkkoneuvoston ohjesäännössä.
Vahvistettavaksi toimitetussa kirkkoneuvoston ohjesäännössä on lisäksi muita kohtia, joiden ilmaisua on syytä tarkentaa. Esimerkiksi 11 §:n kohta f) on varsin epäselvä. Mainitussa kohdassa ei ole myöskään tarpeellista toistaa virkaehtosopimuksessa mainittuja ohjeistuksia.
Päätöksenteossa tarvitaan viranhaltijoilta ja luottamushenkilöiltä kykyä keskustella sekä menettelyä että tarkoituksenmukaisuutta koskevista kysymyksistä avoimesti ja luottamuksellisessa ilmapiirissä. Kirkkoneuvoston ohjesääntö on merkittävä seurakunnan toimintaa ohjaava dokumentti ja sitä on syytä valmistella yhteistyössä. Ohjesäännön viranhaltijavalmistetussa korostuu kirkkoherran ja talouspäällikön yhteistoiminta.
Tuomiokapituli kiinnittää huomiota Iitin seurakunnan kirkkoneuvoston vahvistettavaksi toimitetun ohjesäännön valmisteluaikatauluun. Iitin seurakunnalla oli tiedossa, että uusi kirkkoherra aloittaa viranhoidon kesäkuun alkupuolella. Iitin seurakunnan kirkkoneuvosto on kuitenkin osaltaan hyväksynyt kirkkoneuvoston ohjesäännön 10.5.2017. Kirkkovaltuusto hyväksyi osaltaan ohjesäännön 22.5.2017. Uusi kirkkoherra sai virkamääräyksen Iitin kirkkoherran virkaan 5.6.2017 lukien. Tuomiokapitulin käsityksen mukaan olisi ollut tarkoituksenmukaista odottaa, että uusi kirkkoherra olisi voinut osallistua ohjesäännön valmisteluun.”
Kirkkoherra on laatinut em. palautteen, sekä kirkkohallituksen laatiman malliohjesäännön ja hyväksytyn ohjesäännön pohjalta uuden esityksen kirkkoneuvoston ohjesäännöksi liite 3.
Kirkkoherran päätösesitys:
Kirkkoneuvosto esittää kirkkovaltuustolle oheisen, korjatun ohjesäännön hyväksymistä ja toimittamista edelleen Mikkelin hiippakunnan tuomiokapitulin vahvistettavaksi.
Keskusteltiin kirkkoneuvoston ohjesäännön erilaisuudesta aikaisempaan ohjesääntöön verrattuna. Todettiin, ettei malliohjesääntö ei välttämättä palvele kaikkien seurakuntien tarvetta, vaan paikalliset tarpeet tulisi pystyä huomioimaan. Ehdotuksessa mainittu puheenvuorojen pituuden rajoittaminen kahteen minuuttiin koettiin liian lyhyeksi ajallisesti. Tarve pitempiin puheenvuoroihin saattaa ilmetä. Ehdotuksesta poistettu vapapuheenjohtaja koolle kutsumismahdollisuus puhututti. Keskusteltiin myös kirkkoneuvoston euromääräisten rajojen merkitsemisestä lähinnä talouspäällikölle siirretyn päätösvallankäytön osalta. Todettiin kirkkoneuvostolla olevan paljon asioita käsiteltävänään ja ohjesäännöllä käsiteltävien asioiden määrään voitaisiin vaikuttaa delegoimalla päätösvaltaa viranhaltijoille. Lopuksi mietittiin metsänmyynnin delegoimista talouspäällikölle metsäsuunnitelman mukaisen ja talousarvioon merkittyjen määrärahojen osalta. Esitettiin toive, että kirkkovaltuustolle annettaisiin tuomiokapitulin päätös liitteenä.
Päätettiin muuttaa kirkkoneuvoston ohjesäännön 2 luku 6 §:n toisen kappaleen teksti: …, että puheenvuoro voi kestää enintään kaksi (2) minuuttia muotoon: että puheenvuoro voi kestää enintään viisi (5) minuuttia. Lisäksi 4 luku 12 § lisättiin kohta 8) päättää kirkkoneuvoston määräämissä rajoissa vahvistetun metsätaloussuunnitelman ja talousarvion mukaisesta metsän myynnistä (vahvistetun metsätaloussuunnitelman ja talousarvion mukainen metsän myynti);
Kirkkoneuvosto esittää kirkkovaltuustolle täydennetyn kirkkoneuvoston ohjesäännön hyväksymistä ja toimittamista edelleen Mikkelin hiippakunnan tuomiokapitulin vahvistettavaksi. Uudistettu kirkkoneuvoston ohjesääntö liitetään pöytäkirjan liitteeksi nro 3.”
Kirkkoneuvosto esittää kirkkovaltuustolle kirkkoneuvoston ohjesäännön hyväksymistä ja toimitta-mista edelleen Mikkelin hiippakunnan tuomiokapitulin vahvistettavaksi.
Keskusteltiin kirkkoneuvoston ohjesäännöstä.
Valtuutettu Ikonen esitti kysymyksen, mikä ehdotetussa kirkkoneuvoston ohjesäännössä on muuttunut toukokuussa 2017 hyväksytystä ohjesäännöstä. Ikonen ehdotti kirkkoneuvoston ohjesääntöehdotukseen seuraavaa 1. muutosta kohtaan 2 luku 4 § Kirkkoneuvoston kutsuu koolle puheenjohtaja tai hänen estyneenä ollessa varapuheenjohtaja (kirkkohallituksen yleiskirje nro 2/2005 7.1.2005 mukaisesti). Ikosen 2. muutosehdotus kohtaan 3 luku 10 § lisäykseksi kirkkoneuvoston tehtäviin: irtaimen omaisuuden lahjoituksesta, jollei sen arvo ylitä 10.000 euroa sekä toista lisäystä: hyväksyä seurakunnassa maksettavat toimituspalkkiot (molemmat mukana toukokuisessa kirkkoneuvoston ohjesäännössä). Ikosen 3. muutosehdotus kohtaan 4 luku viranhaltijoiden ratkaisuvalta 11 § kirkkoherra lisäys kohta 2: Antaa ohjeet seurakunnan tilojen käytöstä lukuun ottamatta kirkkoa, jonka käyttämisestä kirkkoherra ja kirkkoneuvosto päättävät yhdessä. Valtuutettu Pasila kannatti Ikosen muutosehdotuksia 1 ja 3 lisättäväksi kirkkoneuvoston ohjesääntöön. Ikosen muutosehdotusta 2 ei kannatettu ja Ikonen veti ehdotuksensa 2 pois.
Puheenjohtaja totesi esitetyn kaksi kannatettua lisäysehdotusta Ikosen ehdotus 1 ja 3 sekä totesi äänestyksen tarpeelliseksi. Päätettiin suorittaa kaksi äänestystä. Äänestystavaksi valittiin kädennosto äänestys. Puheenjohtaja pyysi ensiksi niitä henkilöitä, jotka kannattavat Ikosen 1. ehdotusta nostamaan kätensä ylös. Valtuutetut Aalto, Alatalo, Alestalo, Helminen, Ikonen, Mikkola, Mäntynen, Pasila, Pekkola-Virtanen, Pethman, Ristola ja Saarelma kannattivat Ikonen 1. ehdotusta. Seuraavaksi puheenjohtaja pyysi niitä henkilöitä nostamaan kätensä, jotka kannattavat kirkkoneuvoston ehdotusta. Valtuutetut Nordman, Salonen, Savelainen ja Vaalgamaa nostivat kätensä ylös. Yksi valtuutettu ei nostanut kättään kummalekaan ehdotukselle. Puheenjohtaja totesi äänestyksen tuloksen äänin 12 – 4 valittiin päätökseksi Ikosen 1. ehdotus.
Jatkettiin äänestystä. Puheenjohtaja pyysi ensiksi niitä henkilöitä, jotka kannattavat Ikosen 3. ehdotusta nostamaan kätensä ylös. Valtuutetut Aalto, Alatalo, Alestalo, Helminen, Ikonen, Mikkola, Mäntynen, Nordman, Pasila, Pekkola-Virtanen, Pethman, Reiman, Ristola, Saarelma ja Vaalgamaa kannattivat Ikonen 3. ehdotusta. Seuraavaksi puheenjohtaja pyysi niitä henkilöitä nostamaan kätensä, jotka kannattavat kirkkoneuvoston ehdotusta. Valtuutetut Salonen ja Savelainen nostivat kätensä ylös. Puheenjohtaja totesi äänestyksen tuloksen äänin 15 – 2 valittiin päätökseksi Ikosen 3. ehdotus.
Kirkkovaltuusto hyväksyi muutetun kirkkoneuvoston ohjesäännön ja päätti toimittaa sen Mikkelin hiippakunnan tuomiokapitulin vahvistettavaksi. Hyväksytty kirkkoneuvoston ohjesääntö päätettiin liittää pöytäkirjan liitteeksi nro 1.
Muutoksenhaku: Tästä päätöksestä voi tehdä kirkollisvalituksen alistusasiassa Mikkelin hiippakunnan tuomiokapitulille.
ESITYS TULOVEROPROSENTIKSI VUODELLE 2018
Liitteenä nro 4 selvitys verotulojen kehityksestä ja arvio vuoden 2018 tuloista.
Kirkkoneuvosto 31.8.2017 § 121:
”Kirkkolain 15 luku: ”2 § (21.12.2012/1011) Kirkollisvero
Seurakunnan jäsenen tulee osallistua seurakunnan, seurakuntayhtymän ja kirkon tehtävien rahoittamiseen maksamalla kirkollisveroa. Kirkollisveron perusteista säädetään erikseen lailla. Kirkollisverolla katetaan se määrä, joka kirkkovaltuuston tai yhteisen kirkkovaltuuston vuosittain hyväksymän talousarvion mukaan muiden tulojen lisäksi tarvitaan menojen suorittamiseen. Kirkkovaltuusto tai yhteinen kirkkovaltuusto päättää tuloveroprosentista 0,05 prosenttiyksikön tarkkuudella. Kirkkoneuvosto tai yhteinen kirkkoneuvosto voi myöntää vapautuksen kirkollisverosta siten kuin siitä erikseen lailla säädetään.
1) joka päättää menoa tai tuloa koskevasta toimenpiteestä tai ottaa osaa sellaisen päätöksen tekemiseen
2) joka hyväksyy maksettavaksi menon tai vastaanotettavaksi tulon
Tuloveroprosentti tulee ilmoittaa verotusmenettelylain 91 a §:n mukaan verohallitukselle viimeistään marraskuun alussa. Tuloveroprosentti on vuodesta 2002 ollut 1,65 %.
Kirkkoneuvosto päättää esittää kirkkovaltuustolle vuoden 2018 tuloveroprosentiksi edelleen 1,65 %.
Todettiin, että tuloveroprosentin määrittäminen näin aikaisessa vaiheessa, kun valtionbudjettiriihi on vielä kesken, eikä sieltä tulevia ohjeistuksia vielä tiedetä, saattaa vaikuttaa verotulopohjan muodostumiseen. Syksyksi sovittu kokousaikataulu edellytti asian valmistelua näin varhaisessa vaiheessa. Todettiin, että aikataulullisesti ehditään nopea muutos tarvittaessa tekemään vielä seuraavassa kokouksessa.
Kirkkoneuvosto esittää kirkkovaltuustolle vuoden 2018 tuloveroprosentiksi edelleen 1,65 %.
§ 36 Puheenjohtajan päätösehdotus:
Valtuutettu Ikonen teki aloitteen, jonka oli allekirjoittanut kahdeksan henkilöä hänen lisäkseen, että tulevien vuosien aikana etenkin talvisin pyrittäisiin järjestämään useampia jumalanpalveluksia kirkkomme sijasta seurakuntakeskuksessamme etenkin seurakuntamme iäkkäimpien jäsenten jumalanpalveluksiin pääsemisen helpottamiseksi.
Valtuutettu Ikonen teki aloitteen, jonka oli allekirjoittanut kuusi henkilöä hänen lisäkseen, että tulevankin vuoden aikana tullaan toteuttamaan ainakin yksi mielellään kaksikin kertaa viime juhannuksena toteutettu kansanlaulu-kirkko.
Valtuutettu Mäntynen teki aloitteen, jonka oli allekirjoittanut hänen lisäkseen Veikko Ikonen ja Kari Vaalgamaa, että selvitettäisiin kirkon kiviaidan vieressä sijaitsevan varastorakennuksen uutta sijoituspaikkaa uuden hautausmaan varastorakennuksen yhteyteen em. ratkaisulla vältymme kaavamuutos prosessilta, lisäksi säästöä syntyy toimintojen keskittämisestä. Vanhan hautausmaan pienkaluston ym. tarvikkeiden säilytystarve voidaan ratkaista alle 10 m² suuruisella valmiilla varastokopilla.
Merkittiin tiedoksi tehdyt aloitteet ja annetaan ne kirkkoneuvostolle valmisteltavaksi. Aloitteet liitettiin pöytäkirjan liitteiksi 2,3 ja 4.
Kirkkoherra ilmoitti, että toimintapuolen asiat voisi hoitaa aloitteiden sijasta soittamalla kirkkoherralle, jotta asiat saataisiin etenemään vähemmällä hallinnollisella käsittelyllä.
Kirkkoneuvosto on myöntänyt Raila Nordlundille eron lastenohjaajan toimesta 1.11.2017 alkaen.
Seurakunnassakin olisi tärkeää pyrkiä aktiivisesti eroon yksisuuntaisesta tiedotuksesta kohti monenvälistä viestintää; pyydämmekin luottamushenkilöitä osallistumaan aktiivisesti seurakunnan tapahtumaviestintään sekä sanoman välitykseen sosiaalisen median kautta.
Strategiaryhmä kokoontuu huomenna, ja siihen liittyen kysyisin, onko valtuutetuilla mahdollisuuksia/halua osallistua strategiatyöhön sosiaalisen median, esim. Facebook-ryhmän kautta.
Ensi sunnuntaina 15.10. pidetään perhemessu klo 10 Iitin kirkossa, tervetuloa!
Puheenjohtaja päätti kokouksen. Lopuksi veisattiin virsi 548 sekä lausuttiin yhdessä Herran siunaus.
Kausalassa 13.10.2017
Kari Vaalgamaa Veikko Ikonen
16.10. - 15.11.2017 klo 9 –12.
Pöytäkirjan pykälät: 29,30,31,32,33,36,37,38 ja 39
Kirkollisvalitus, pöytäkirjan pykälät: 35
Mikkelin hiippakunnan tuomiokapituli, pöytäkirjan pykälät: 34

References: § 136
 § 423
 §140
 § 2
 § 121

§ 36